
Esselamu Alejkum, prije godinu dana sam se razveo od svoje bivše supruge, međutim nisam bio u stanju tokom braka niti u trenutku razvoda dati joj dogovoreni mehr u iznosu od 10.000 KM. Moje pitanje jeste da li sam dužan u toku života joj izmiriti mehr i ako jesam da li se mogu dogovoriti sa njom da joj isti uplaćujem u dijelovima? U braku smo dobili i dijete koje je kod mene 5-6 dana u sedmici, ona uzima dijete samo 1 ili 2 dana u sedmici a ja ipak plaćam alimentaciju koju mi je sud odredio, iako ona gotovo i ne viđa dijete, da li mogu smatrati da je iznos alimentacije koji plaćam zapravo neka vrsta uplate mehra, s obzirom da će za nekoliko godina taj iznos doseći i premašiti iznos mehra. Allah vas nagradio!


* 
* 
* 
* 
* 
* 
* 

 
Mehr nakon razvoda

Ve alejkumus selamu ve rahmetullahi…


Prije svega, poštovani brate, Allah da te nagradi na poštovanju Allahovih propisa. Ljudi su inače jako nemarni po pitanju mehra, i gotovo da se igraju s tim propisom.


Poznato je da su muslimani na onome što se dogovore.


Tebi ostaje obaveza plaćanja mehra, do kraja života, sve dok ga ne ispuniš, tj.isplatiš.


Dobro bi bilo da se dogovoriš s bivšom ženom da isplaćuješ u ratama, i ne vidim zašto joj to ne bi odgovaralo.


Što se tiče analogije mehra i alimentacije, i to trebaš ponuditi bivšoj supruzi, da se dogovorite.


Ako je situacija takva kako kažeš, u što ne sumnjam, da je dijete kod tebe, a ti plaćaš alimentaciju, smatram da je u tom slučaju pravda na tvojoj strani.


Ne treba ženama činiti nepravdu, ali isto tako se ni muškarcima nepravda ne treba činiti…


Allah najbolje zna.


